סיכום פגישת וועדה פדגוגית

זום 26.10.2020

משתתפים :

הנהלת ביה"ס – רם פרנקל, עופר טס, מירי ראובן

הורים – מומו, אוהד, דרור, נטלי, ענת, רויטל, מירב, לימור, דלית, אלה, שרה, צביה, ויקי, איתן

**הלמידה מרחוק –**

סקירת מנהלים -

רם :

שמים בראש את טובת התלמידים כרגע הדגש אינו על הספקים ובגרויות.

כן מבקשים להתקדם במיומנויות: איך ללמוד ואיך ללמוד עצמאית

הרבה תלמידים לא מורגלים בעבודה עצמאית ולא קל להם.

מדגישים למורים שהזומים יהיו קצרים, אך קשה לתכנן.

יש מורים שלא רגילים ומעבירים שיעורים מהכיתה לזום.

המסרים הלא מילוליים לא עוברים בלמידה מקוונת

הלימוד מעייף מאד תלמידים בשל פערים אקוסטיים והקושי לראות ראש מדבר במשך זמן רב.

שמים דגש על שעות מחנך - מדגישים את הקשר והשיחה עם התלמידים בזום

הקניית ידע- בין נושא אחד לשלושה בשיעור לא יותר ועיקר העבודה א-סינכרונית במשימות לתלמיד. יש קצב והספק למידה איטי יותר

מירי:

קשה לחנך דרך מסכים.

התלמידים והמורים חווים קשיים.

שיוצרים גם אי הבנות וחיכוכים.

בשכבת ז' יש קושי של היכרות, וכי לא למדו ממש מאז פסח.

הנחלת תרבות של למידה שמדגישים בתחילת השנה מאד קשה בנסיבות האלה.

חברתית – לא נוצרו עוד חברויות חדשות. וגם המורים לא הספקנו להכיר ילדים לעומק לפני היציאה לסגר.

יש גם בעיות מחשוב וציוד.

ישנם ילדים שנעלמים לנו.

לא מצאנו את שביל הזהב.

כיתות ח' וט' חלק מהמורים ממשיכים ומוכרים לתלמידים וחלק פחות

יותר קל מז' אך עדיין קשה.

גם בט' יש ילדים שהוךלכים לאיבוד במצב הנוכחי.

קשה למורים להבין את הפערים בין הלמידה בכיתה לבין מתן מטלות ומשימות בזום.

זה יוצר תחושת עומס ועודף מטלות, מצד שני המורים בעומס בדיקה כי בביה"ס לא בדקו את כל המשימות לכל התלמידים.

ההורים חלקם מצפים שניהיה בייביסיטרים, ואנחנו לא.

כשיש שעת שיעור המורה לא נוכח בכל הזמן מול התלמיד במחשב, הואים באים בטענות שמורים לא לימדו או איך לימדו.

עופר:

יש פערים בין התלמידים שהולכים ומחריפים.

אנחנו עושים פגישות עם הורים, בזום וגם בשלב הבא נגיע לבתי התלמידים.

יש מורים שמשקיעים את הנשמה בשעות הערב.

הגיוון הוא רחב – יש תלמידים שקשה להם עם שיטת הוראה מסויימת ואחרים שאומרים שזה מה שטוב להם. חלק עובד וחלק פחות.

הלימוד העצמאי יותר קשה ומפתח יכולות אחרות שאולי במבט ארוך טווח יצאו נשכרים מהן.

י"א וי"ב לבגרות – מלמדים רגיל אבל יש תחושה שאין מטרה או שהיא לא ידועה. מחפשים ת'כלס להתכוון לבגרות ויודעים שיהיה שינוי אבל לא איזה ומתי וזה מורגש בי"ב מעבר להיותם שמיניסטים שקשה לשמור מתח למידה.

י"א וי' לומדים רציני, רוב הי' גימנזיסטים ויש להנו היכרות דרך צוות החט"ב אבל יש קושי בחיבורים למחנכות ולחברים.

פידבק מהורים:

שרה – אספתי תחושות וחוויות מהורים, חלקן קשות כולל בכי על בדידות ילדים ומצבי רוח פסיביים.

יש מורים שמלמדים ביובש ויש כאלה שמצליחים בדיבור קליל ומשתדלים להצחיק ולתת מחמאות.

מבקשים לבחון משימות קבוצתיות גם בזום, הבדידות החברתית קשה.

משימות רבות מידי. זמן ההגשה דורש התחשבות וגמישות.

חשוב להדגיש למורים שהתלמידים בודדים ומחפשים תשומת לב שיחפשו אותם.

בעיות רגשיות של שמחת חיים, פסיביות, לא שמחים ולא עצובים...מוביל לדכאון.

מבקשים לחשוב על התלמידים כאדם צעיר שחווה כרגע את עצמו בקוביה ולא יכול להתמודד כמונו המבוגרים.

דלית – בעיקר מכיתות ז' – ריבוי עבודות, בכל שיעור.

מתמטיקה בז' כמעט לא נלמדה כבר מכיתה ו' חשוב לא לפתוח פערים. שאלה לגבי ההקבצות?

אין מספיק משוב בעבודות על מה שנעשה (מעבר למתן ציון)

מירי – לגבי לימוד מתמטיקה בז'.

אכן פערים נפתחים ויהיה זמן להשלים.

ההקבצות בביה"ס אינן קבוצות רמה, יש מצטיינים, מתקשים והרוב באמצע מקבלים אותה התייחסות.

לא נוכל לבחון ולחלק לקבוצות במקוון נחכה שנחזור לכיתות.

ניתנות משימות בונוס והעשרה למי שיכול וצריך. לא רק במתמטיקה גם בגיאוגרפיה.

ילדים מתנתקים – ניסינו להחזיר את את ילדי מל"א יחד עם החינוך המיוחד, כל מי שהיועצות אמרו שהם בסיכון. הגענו ל150 תלמידים בביה"ס, עד שהופסק בהוראת המשרד.

עופר – מסכים מאד לצורך הרגשי שתואר, אנחנו גם חווים זאת. זו הסוגיה שביה"ס צריך להתמודד איתה כעת.

חשוב לומר שהשגרה והמסגרת הלימודים דווקא מפחיתה חרדות ומייצרת סדירות, למרות שהזום מבאס. לשם כך יש לימודים וסדר יום ברור.

דרור – למקד במה הכוונה לפן הריגשי – זה לא לפנות מקום לדבר אלא לייצר קשר מעשית ולתת עשר דקות ואחר כך מטלות ובדיקה לא מייצר את הקשר הזה.

דווקא בזום יש הזדמנויות למשל העברה של שיעור לכמה כיתות ואז לפצל לחדרים לדיונים ושמורה יעבור.

יש הזדמנות דווקא בטכנולוגיה לחבר ולקשר האם עובדים על הקשר הזה?

אלה – הרגשה שהילדים לא מוחזקים, אין דרישה למצלמה ונוכחות. חוסר בהחזקה מוביל לנפילה בלמידה והתנתקות.

עופר – יש גם בין המורים ויכוח על מצלמות, אסור לחייב

יש סטנדרטיזציה – ישיבות צוותי מקצוע שבועיות, ימי שלישי, זמן למחנכים עם מורים מקצועיים - מבררים מי בולט ומי מרוחק, צוותי המחנכים בפגישה שבועית על הקשיים בכיתות.

מירי – מקיימים את הסדירויות שהיינו מקיימים קודם, אני מתעקשת על פגישה פיזית בביה"ס.

עולות המון בעיות שמציפים, יש משבצת ליועצת עם מחנכת לכל כיתה.

רויטל – העומס של המטלות בלתי אפשרי, מעמיד גם תלמידים מצטיינים בתסכול על סף בכי, שווה לקחת בחשבון.

נטלי – יש שוני בין מחנכים למחנכים יש מי שעושה הרבה ושיחות אישיות ועוד. חשוב לתת משימות משותפות שיחייבו קשר בין התלמידים. יש בדידות גוברת בשבוע האחרון. לחבר בין זוגות שעושים מטלות יחד. לבקש שמורים יפעילו יותר ביוזמתם את התלמידים (דוגמה אצל מגי בשיעור אנגלית)

ענת – יש שיעורים מאד ארוכים בלי בדיקה אם הילדים מחוברים או נותקו. חיבור כמה כיתות יכול להיות בעייתי כי יש מפריעים שקשה לעצור והיו כיתות שנענשו על כך.

לימור – המסגרת חשובה להתחיל כל בוקר ולסגור כל יום, שלא יקרה מצב שאין זום עד עשר.

מתודולוגיה: יש כלים שאפשר לפתח יחד עם האקדמיה, ישמחו. חייבים עוגן ברור לשיעור מצגת או מסמך שיישלח לילדים שיבינו על מה השיעור.

א סינכרוני חייב לתמוך בשיעור הסינכרוני שלא יעמוד לבד זה לא למידה עצמאית או הום סקולינג.

מירי – הפידבק קשה לשמיעה, לא יכולה לומר שלא צודקים.

גם אנחנו חשים ככה.

אני לא מתייאשת, המורים מתאמצים אבל לא מצאנו את שביל הזהב.

יש גם תלמידים שלא נוח עם הטכנולוגיה למרות שחשבנו שהם דור טכנולוגי.

השיחה קשה לי אבל הקול שלכם חשוב.

קיים ניכור וזה מעצים את הדברים בגלל הזום, זה קורה גם עם התלמידים.

רם –

בבקשה לא לעסוק בוועדה ספציפית במורה או שיעור, אשמח לקבל מידע מפורט דרך דרור ואיתן ולבדוק כל טענה.

יש שיעורים פרטניים בכל יום מ2:15 כל תלמיד יכול לפנות ולבקש.

איתן – האם יודעים כמה ביקשו? כמה משתמשים בשעות הלימוד האלה?

רם – לא

מעונין לשאול כמה שיעורים אין בהם עוגן לימודי והמורה רק מדבר ?

נטלי – יש רושם שזה מעט יוצאי דופן

אוהד – יש שיעורים כאלה

רם – שילחו לי מידע קונקרטי ואבדוק

רם – להחזיק למידה ופתיחת מצלמות – בעייתי, יש רעש בבית, אחים ועוד

מירב – אפשר להחזיק שיעור גם בלי מצלמה בדו שיח ופנייה יזומה לילדים, פתיחה קבועה ליום שכל יום תלמיד אחר יפתח את היום.

רם – לגבי מתמטיקה – זו אמירה גורפת, אם יש בעיה ספציפית נא להעביר לי פרטים לבדיקה

מירב – ביקשתם פידבק מתלמידים מה עובד?

עופר – כן מבקשים כל הזמן ושומעים דבר והיפוכו

רם – זה חשוב לנו מבקשים פידבקים מתלמידים

לגבי חוסר גמישות בהגשת מטלות – מסכים וצריכים להיות גמישים ולתת הגשה למחרת ואף למעלה מזה.

אם יש מקרים קונקרטיים להעביר אליי את הפרטים ואבדוק.

עבודות ועומס מטלות – בנינו מערכת דיפוזית יחסית לבתי ספר מסביב. שיעור יותר קליל (שפה, תרבות ישראלית) ועוד שני מקצועות בכל יום. חוץ מי"א וי"ב. כל שיעור חלק קצר בזום וחלק אסינכרוני במטלה. יש זמן בשיעור לעבוד ומי שלא מסיים אחרי 13:45 יכול להמשיך אחרי.

לדעתי מדובר בעומס סביר זו הגמנסיה שהיא בי"ס לומד גם כעת גם כשאין דגש על הספק.

2 כיתות יחד- מצליח לפעמים ותלוי במורה, לא פוסלים.

חשוב איזון לימודי רגשי

חינוך לערכים וחינוך חברתי מאד קשה בזמן הזה. מנסים לפתח ולפצות. יש מקומות שידינו כבולות לא ניתן לפגוש ולהזמין תלמידים לביה"ס.

מירב – נושא הביטוח הוא לא מדויק

עופר – גם אם התקשורת מדווחת על אישור אלינו לא הגיעו הנחיות מדוייקות איך לקיים ומה מותר לנו

רם – יש תלמידים שלומדים יפה ופורחים במצב כזה דווקא אלה שהפרעות בכיתה מעכבות אותם.